Man vas na hy ‘Trump wou vermoor’Sandford tydens sy inhegtenisname. Foto: AP Photo/John Locher, File Die verdagte, Michael Steven Sandford, is in hegtenis geneem toe hy ŉ polisieman se vuurwapen probeer afneem het tydens ŉ politieke byeenkoms waar Trump, die Republikeine se presidentskandidaat, gepraat het. Volgens die Amerikaanse geheimediens beplan Sandford al glo vir langer as ŉ jaar lank ŉ sluipmoordaanval op Trump. Hy het Maandag in ŉ Nevada-hof verskyn en is borgtog geweier. Hy word van geweld aangekla en het nog nie gepleit nie. Die landdros het gesê Sandford is ŉ moontlik gevaar vir die samelewing en ŉ vlugrisiko. Sandford het in voetboeie in die hof verskyn. Sy regsverteenwoordiger het gesê Sandford het outisme en het voorheen probeer selfmoord pleeg. Hy is werkloos.